open-index/open-wikipedia-markdown huggingface dataset:
Anushka Shetty

**Anushka Shetty** (s. 7. marraskuuta 1981 Mangalore, Karnataka, Intia), oikealta nimeltään **Sweety Shetty**, on intialainen näyttelijä.

Shetty on voittanut urallaan paljon elokuvapalkintoja, mukaan lukien kaksi parhaan telugunaisnäyttelijän Filmfare Awards South -palkintoa elokuvista *[[Arundhati]]* ja *[[Vedam]]*, sekä Nandi Awards -tuomaristopalkinto elokuvasta *Arundhati*.

## Filmografia

## Lähteet

## Aiheesta muualla

* 
*
Beckovin linna

**Beckovin linna** () on linna Slovakiassa Trenčínin alueella Beckovin kylässä. Linna sijaitsee strategisella paikalla 70 metriä korkean kalkkikivikallion rinteellä kylän välittömässä läheisyydessä. Merenpinnasta linna sijaitsee 245 metrin korkeudessa. Linna rakennettiin 1200-luvulla ja tuhottiin vuonna 1729. Nykyään linna on kansallinen kulttuurimuistomerkki. 

## Nimet
Linnasta on käytetty seuraavia nimiä: 
*vuonna 1208 castrum Blundix 
*vuonna 1219 Blonduch
*vuonna 1222 Blondich
*vuonna 1244 Bolonduch
*vuonna 1308 Bolunduch
*vuonna 1388 Galancz sive Beczkow (Beckovin linna)

## Kuvia alueelta

 Kuva:Beckov castle 03.jpg|
 Kuva:Beckov-castel 1.jpg|
 Kuva:Beckocivertanlegi2.jpg|
 Kuva:SlovakRepublic-Beckov-Castle (22).JPG|
 Kuva:Beckov castle 04.jpg|
 Kuva:Beckovsky hrad ruiny.JPG|
 Kuva:Beckov castle 01.jpg|
 Kuva:Beckov-castel 4.jpg|


## Lähteet

## Aiheesta muualla

*Beckovin linna castles.sk sivustolla
Ted Wilde

**Ted Wilde** (16. joulukuuta 1889 New York, New York – 17. joulukuuta 1929 Hollywood, Kalifornia) oli yhdysvaltalainen mykkäelokuvien ohjaaja ja kirjoittaja. Hän ohjasi kuitenkin myös kaksi äänielokuvaa.

Wilde oli ehdolla parhaan komediaelokuvan ohjauksesta ensimmäisessä Oscar-gaalassa elokuvasta *[[Hiljaa mäissä]]*. 

## Aiheesta muualla
*
Wallisin kaavat

**Wallisin kaavat** ovat menetelmiä, joilla voidaan laskea piin likiarvoja mielivaltaisen tarkasti. Kaavat on johtanut englantilainen matemaatikko John Wallis. Wallisin kaavojen mukaan:

:(1)  \prod_{n=1}^\infty \frac{2n}{2n-1}\cdot\frac{2n}{2n+1}=\lim_{n \to \infty}\left ( \frac{2}{1}\cdot\frac{2}{3}\cdot\frac{4}{3}\cdot\frac{4}{5}\cdot\frac{6}{5}\cdot\frac{6}{7}\cdot\ldots\cdot\frac{2n}{2n-1}\cdot\frac{2n}{2n+1} \right ) = \frac{\pi}{2}

:(2)  \lim_{n \to \infty} \frac{(n!)^2\cdot2^{2n}}{(2n!)\sqrt{n}} = \sqrt{\pi} .

## Kaavojen todistus

Wallisin kaavat pystytään todistamaan osittaisintegroinnin avulla.

Merkitään jokaiselle  n\in\mathbb{N} 

: I_n = \int_{0}^{\frac{\pi}{2}}\sin^n x\,\text{d}x 

: a_n = \frac{2}{1}\cdot\frac{2}{3}\cdot\frac{4}{3}\cdot\frac{4}{5}\cdot\frac{6}{5}\cdot\frac{6}{7}\cdot\ldots\cdot\frac{2n}{2n-1}\cdot\frac{2n}{2n+1} 

: b_n = \frac{(n!)^2\cdot2^{2n}}{(2n!)\sqrt{n}} 

Tällöin

: I_0 = \frac{\pi}{2}  ja  I_1 = 1 

Jos  \scriptstyle n \ge 2  , niin osittaisintegroimalla nähdään, että

: I_n = -\cos \frac{\pi}{2}\sin^{n-1} \frac{\pi}{2} +\cos 0 \sin^{n-1} 0 -\int_{0}^{\frac{\pi}{2}}-\cos x (n-1)\sin^{n-2} x\cdot\cos x\,\text{d}x
:: = (n-1)\int_{0}^{\frac{\pi}{2}}\cos^2 x\sin^{n-2} x\,\text{d}x = (n-1)\int_{0}^{\frac{\pi}{2}}(1-\sin^2 x)\sin^{n-2} x\,\text{d}x 
:: = (n-1)(I_{n-2} - I_n) 

Siispä saadaan rekursiivinen kaava  \scriptstyle I_n :lle:

: I_n = \frac{n-1}{n}\cdot I_{n-2} 

Tämän avulla nähdään, että

: I_{2n} = \frac{2n-1}{2n}\cdot I_{2n-2} = \frac{2n-1}{2n}\cdot\frac{2n-3}{2n-2}\cdot I_{2n-4}

: =\ldots= \frac{1}{2}\cdot\frac{3}{4}\cdot\ldots\cdot\frac{2n-3}{2n-2}\cdot\frac{2n-1}{2n}\cdot I_0  ja

: I_{2n+1} = \frac{2n}{2n+1}\cdot I_{2n-1} = \frac{2n}{2n+1}\cdot\frac{2n-2}{2n-1}\cdot I_{2n-3}

: =\ldots= \frac{2}{3}\cdot\frac{4}{5}\cdot\ldots\cdot\frac{2n-2}{2n-1}\cdot\frac{2n}{2n+1}\cdot I_1  

Näin ollen

: \frac{I_{2n+1}}{I_{2n}} = \frac{2}{1}\cdot\frac{2}{3}\cdot\frac{4}{3}\cdot\frac{4}{5}\cdot\ldots\cdot\frac{2n-2}{2n-3}\cdot\frac{2n-2}{2n-1}\cdot\frac{2n}{2n-1}\cdot\frac{2n}{2n+1}\cdot\frac{I_1}{I_0} = a_n\cdot\frac{2}{\pi}  , eli

: a_n = \frac{I_{2n+1}}{I_{2n}}\cdot\frac{\pi}{2} 

Koska  \sin^{2n+2} x \le \sin^{2n+1} x \le \sin^{2n} x  kaikilla  x\in\left [ 0, \frac{\pi}{2} \right ]  , niin  I_{2n+2} \le I_{2n+1} \le I_{2n}  . Siten

: 1 \ge\frac{I_{2n+1}}{I_{2n}}\ge\frac{I_{2n+2}}{I_{2n}} = \frac{\frac{2n+1}{2n+2}I_{2n}}{I_{2n}} = \frac{2n+1}{2n+2} \to 1  , kun  n \to \infty  . Siis

: \lim_{n \to \infty} a_n  = \lim_{n \to \infty}\frac{I_{2n+1}}{I_{2n}}\cdot\frac{\pi}{2} = \frac{\pi}{2}  , eli väite (1) on todistettu. \Box

Koska

: b_{n+1}^2 = b_n^2\cdot\frac{(2n+2)^2}{(2n+1)^2}\cdot\frac{n}{n+1}  ja

: a_n = a_{n+1}\cdot\frac{(2n+1)(2n+3)}{(2n+2)^2}  , niin induktiotodistuksella nähdään helposti, että

: b_n^2 = \frac{2n+1}{n}\cdot a_n  kaikilla *n*. Siten väite (2) seuraa väitteestä (1). \Box

## Katso myös
*Luettelo piin laskukaavoista

## Lähteet
Alma Heikkilä

**Alma Heikkilä** (s. 1984 Pälkäne) on suomalainen kuvataiteilija. Hän asuu ja työskentelee Helsingissä sekä Hyrynsalmella. 
Heikkilä kirjoitti ylioppilaaksi vuonna 2003 ja aloitti samana vuonna opinnot Helsingissä Kuvataideakatemiassa. 
Hän valmistui kuvataiteen maisteriksi vuonna 2009.

Heikkilän ensimmäinen näyttely oli esillä vuonna 2007 Kuvataideakatemian galleriassa.
Hänen lopputyönsä oli esillä Helsingin kaupungin Taidemuseo Tennispalatsissa 2008 ja TASE-09-näyttelyssä Tallinnassa vuonna 2009.  Forum Box valitsi 2010 Heikkilän kutsunäyttelyn pitäjäksi.
Lisäksi Heikkilän teoksia on ollut esillä Galleria Huudossa vuonna 2012.
Yksi hänen teoksistaan on muun muassa Nykytaiteen museo Kiasman kokoelmissa.

Heikkilä on Mustarinda-seuran perustajajäsen.

## Tunnustuksia
Alma Heikkilä sai yhdessä Mustarinda-seuran toisen perustajan Antti Majavan kanssa Kalevalaseuran nuoren taiteilijan palkinnon vuonna 2013. Joulukuussa 2014 Heikkilälle myönnettiin Suomen Taideyhdistyksen Dukaattipalkinto.

## Teoksia

## Lähteet

## Aiheesta muualla
*
*http://almaheikkila.wordpress.com/
* Sydän-Hämeen Lehti: Mustarinda - ihmisen ja luonnon kosketuskohta
Bojnicen linna

**Bojnicen linna** () on linna Slovakiassa Trenčínin alueella Bojnicen kaupungissa Nitrajoen yläjuoksulla. Nykyään linna on kansallinen kulttuurimuistomerkki. 

## Nimet
Linnasta on käytetty seuraavia nimiä: 
*vuonna 1113 Baimoz, Waymich, 
*vuonna 1302 castrum Baymuch
*vuonna 1323 castrum Baymach

## Kuvia alueelta

 Kuva:Bojnicky zamok 4.jpg|
 Kuva:Bojnice Castle 2005.jpg|
 Kuva:Castle Bojnice SK.jpg|
 Kuva:Bojnický zámok - celkový pohľad.JPG|
 Kuva:Bojnice castle.jpg|
 Kuva:Bojnicky zamok 5.jpg|
 Kuva:Bojnický zámok - francúzsky parčík.JPG|
 Kuva:Bojnicky zamok - pohrebny voz.jpg|


## Lähteet

## Aiheesta muualla

*Bojnicen linna castles.sk sivustolla
Nystén

**Nystén** tai **Nysten** on suomalainen sukunimi, joka on muun muassa seuraavilla henkilöillä:

* Alarik Nystén (1875–1936), suomalainen pankinjohtaja
* Anja Nystén (s. 1962), suomalainen diplomi-insinööri ja tietokirjailija
* Erkki Nysten (1948–2012), suomalainen meteorologi
* Holger Nystén (1905–1964), suomalainen paperiteollisuuden vaikuttaja
* Johan Alfred Nystén (1843–1901), suomalainen juristi, kollegiasessori, valtiopäivämies ja Joensuun pormestari
* Karl Woldemar Nystén (1844–1899), suomalainen juristi, laamanni, valtiopäivämies ja Raahen pormestari, Johan Alfred Nysténin veli
* Soili Nystén-Haarala (s. 1958), suomalainen kauppaoikeuden professori.
Brienzjärvi

**Brienzjärvi** () on Keski-Sveitsissä, Bernin kantonissa sijaitseva järvi. Aare laskee järven kautta Thuninjärveen. 

Suurimmat paikkakunnat järven rannalla ovat Interlaken, Böningen ja Brienz. BLS-liikenneyhtiöllä on järvellä reittiliikennettä maaliskuun lopulta lokakuulle välillä Interlaken-Brienz.

## Lähteet
*
*

### Viitteet

## Aiheesta muualla
Kimmo Heinonen

**Kimmo Heinonen** on seuraavien suomalaisten henkilöiden nimi:

*Kimmo Heinonen (s. 1968), koripalloilija ja koripallovalmentaja
*Kimmo Heinonen (s. 1977), poliitikko ja yrittäjä.
Liam

**Liam** on alun perin irlantilainen miehen etunimi, William-nimen lyhentymä.

Suomessa nimi Liam on vuoden 2019 loppuun mennessä annettu noin 1040 henkilölle, joista yli puolet on 2010-luvulla syntyneitä. Suomen­ruotsalaisen kalenterin mukaan Liamin nimipäivä on 6. huhtikuuta, joka suomen­kielisessä kalenterissakin on samaa alkuperää olevien nimien kuten Vilhelmin, Vilhon ja Villen nimi­päivä.

## Tunnettuja Liam-nimisiä

* Liam Aiken (s. 1990), yhdysvaltalainen näyttelijä
* Liam Aylward (s. 1952), irlantilainen poliitikko ja europarlamentaarikko
* Liam Brady (s. 1956), irlantilainen jalkapalloilija
* Liam Cooper (s. 1991), skotlantilainen jalkapalloilija
* Liam Corrigan (s. 1997), yhdysvaltalainen soutaja ja olympiavoittaja
* Liam Cosgrave (1920–2017), irlantilainen poliitikko
* Liam Cullen (s. 1999), walesilainen jalkapalloilija
* Liam Cunningham (s. 1961), irlantilainen näyttelijä
* Liam Delap (s. 2003), englantilainen jalkapalloilija
* Liam Foudy (s. 2000), kanadalainen jääkiekkoilija
* Liam Fox (s. 1961), brittiläinen poliitikko ja ministeri
* Liam Gallagher (s. 1972), brittiläinen laulaja
* Liam Hemsworth (s. 1990), australialainen näyttelijä
* Liam Howlett (s. 1971), brittiläinen kosketinsoittaja
* Liam Kirk (s. 2000), englantilainen jääkiekkoilija
* Liam Lawson (s. 2002), uusiseelantilainen autourheilija
* Liam Lynch (1893–1923), irlantilainen sotilas
* Liam Lynch (s. 1970), yhdysvaltalainen laulaja, kitaristi ja musiikkivideo-ohjaaja
* Liam Seán MacDaid (1945–2023), irlantilainen katolinen piispa
* Liam McIntyre (s. 1982), australialainen näyttelijä
* Liam Miller (1891–2018), irlantilainen jalkapalloilija
* Liam Mower (s. 1992), brittiläinen tanssija ja näyttelijä
* Liam Möller (s. 2004), suomalainen jalkapalloiija
* Liam Neeson (s. 1952), irlantilainen näyttelijä
* Liam O’Brien (s. 1976), yhdysvaltalainen ääninäyttelijä
* Liam O'Brien (s. 1994), kanadalainen jääkiekkoilija
* Liam O’Flaherty (1897–1984), irlantilainen kirjailija
* Liam O’Neil (s. 1993), walesilainen jalkapalloilija
* Liam Payne (1993–2024), brittiläinen muusikko, One Direction -yhtyeen jäsen
* Liam Reddox (s. 1986), kanadalais-skotlantilainen jääkiekkoilija
* Liam Ridgewell (s. 1984), englantilainen jalkapalloilija
* Liam Rosenior (s. 1984), englantilainen jalkapalloilija ja valmentaja
* Liam Öhgren (s. 2004), ruotsalainen jääkiekkoilija

## Lähteet

## Aiheesta muualla
Mikä kesä?

"**Mikä kesä?**" on Valvomon *[[Heitä ensimmäinen kivi]]* -esikoisalbumin toinen single, joka julkaistiin 1. kesäkuuta 2006.
 Single on myynyt kultaa.

”Mikä kesä?” nousi kesällä 2006 suureen suosioon ja se saikin kyseisen vuoden kesähitin tittelin. Kappale nousi kesällä 2006 Suomen virallisen singlelistan ensimmäiselle sijalle seitsemäksi viikoksi. Kappale on sijoittunut sekä single- että latauslistoille useiksi viikoiksi myös vuosina 2007 ja 2008. 

## Kappaleet

## Listasijoitukset ja palkinnot

* Listasijoitukset Suomen viralliselta single- ja latauslistalta, radiosoittoa mittaavalta radiolistalta sekä Rumba-lehdessä vuosina 1992–2007 julkaistulta levymyynnin ja radiosoiton yhdeksi hittilistaksi yhdistäneeltä Top 50 Hitit -listalta (Rumba Top 50).

## Lähteet
Restart (elokuva)

**Restart** (*Restart*) on vuonna 2005 ensi-iltansa saanut Julius Sevcikin ohjaama tšekkiläisten ja suomalaisten elokuvaopiskelijoiden yhteistuotantoelokuva.

## Juoni
Ondrej Ládekin novelliin ”Upreal” perustuva tarina kertoo nuoresta prahalaisesta Sylviasta, joka työskentelee mainostoimistossa. Itsevarma tyttö asuu ja juhlii usein pikkutunneille poikaystävänsä Martinin kanssa. Aprillipäivänä Sylvia valehtelee Martinille, että on pettänyt tätä jo kuukausia. Martin häipyy yhteisestä kodista, ja Sylvia lähtee etsimään häntä.

## Vastaanotto
Johanna Siik kritisoi Dome.fi -sivustolla elokuvaopiskelijoiden opinnäytetyönä toteutettua elokuvaa päähenkilön epäsympaattisuudesta sekä kuvauksen (Kasimir Lehto) ja leikkauksen (Aleksi Raij) levottomuudesta. Kehuja eivät saaneet myöskään käsikirjoitus, ohjaus eikä näyttelijätyö. Ylen Ohjelmaoppaan Satu Linnapuomi taas piti kuvauksen ja leikkauksen kekseliäisyydestä, mutta käsikirjoituksessa olisi hänestä ollut aineksia vain lyhytelokuvaksi. Samalla sivustolla Markus Määttänen piti *Restartia* pitkäksi elokuvaksi ”täysin sietämättömänä”. Yleisradio toimi elokuvan osatuottajana.

## Lähteet
Russian Government Cup 1994

**[[Russian Government Cup]] 1994** oli toinen Venäjällä järjestetty jääpalloturnaus kyseisellä nimellä. Se pelattiin Krasnogorskissa 1.- 5. helmikuuta 1994.

## Alkusarjan taulukko ja ottelutulokset

## Välierät

## Ottelu 3. sijasta

## Loppuottelu

## Lähteet
* Norjan jääpallomaaottelut 1927-1999
* Ruotsi-Venäjä / Ruotsi-Kazakstan ym. jääpallomaaottelut
* Ruotsi-Suomi jääpallomaaottelut
* Russian Government Cup taulukot (ru)
* Jääpallokirja 2015 alk. sivu 166 - Suomen maaottelut
Andamaanien ja Nikobaarien miehitys

**Andamaanien ja Nikobaarien miehitys** oli Japanin toisessa maailmansodassa suorittama sotilasoperaatio, jossa japanilaiset miehittivät Andamaanit ja Nikobaarit. Saarille oli aiemmin tammikuussa rakennettu pieni brittien linnoitus Port Blairiin. Japanilaisten vallattua Rangoonin 8. maaliskuuta britit evakuoivat joukkonsa saarilta 10. maaliskuuta. Japanilaiset miehittivät saaret 23. maaliskuuta 1942 ilman vastarintaa. Saarille jääneet brittiupseerit lähetettiin Singaporeen sotavangeiksi. Saarten johtoon asetettiin japanilaisten määräämä nukkehallitus. Arviolta 2&nbsp;000 andamaanilaista siviiliä kuolivat miehityksen aikana. 30. tammikuuta 1944 japanilaiset toteuttivat saarilla Homfreygamjin massamurhan, jossa 44 intialaista siviiliä teloitettiin vakoilusta epäiltynä. Monet teloitetuista olivat Indian Independence Leaguen jäseniä. Japanilaiset miehittivät saaria vuoteen 1945 saakka, jolloin brittiläiset ja intialaiset joukot valtasivat saaret takaisin 7. lokakuuta 1945 mennessä.

## Lähteet
Sendlinger Torin metroasema

**Sendlinger Tor** on Münchenin metron asema Münchenin keskustassa metrolinjojen U1/U2/U7/U8 ja U3/U6 risteyksessä. Aseman ylempi taso, joka palvelee linjoja U3 ja U6 on avattu 19. lokakuuta 1971, ja alempi taso, joka palvelee linjoja U1, U2, U7 ja U8 18. lokakuuta 1980. Aseman suunnitteli Paolo Nestler.

Maan päällä aseman edustalla on raitiovaunun pysäkki, jolle liikennöivät linjat 16, 17, 18 ja 27.

## Peruskorjaus
22. maaliskuuta 2017 ja 12. joulukuuta 2023 välisenä aikana koko metroasema peruskorjattiin, ja laajennettiin perusteellisesti. Muun muassa alemmalle tasolle luotiin kaksi uutta uloskäyntiä, joista toinen johtaa olemassa olevalle ylemmälle tasolle ja toinen Wallstraßelle. Keskeisiä siirtymäalueitta uudistettiin rakentamalla uusia portaita ja kunnostamalla sekä purkamalla vanhoja. Lisäksi laitureita korotettiin esteettömyyden parantamiseksi. Myös lattia rakennettiin suurilta osin uudelleen. Asemalle suunniteltiin uusi väritys, jossa on keltaisia ja sinisiä sävyjä. 

4. marraskuuta 2020 avattiin ensimmäinen uusi sisäänkäynti Sonnenstraßelle. Suurimmat jälleenrakennustoimenpiteet saatiin päätökseen joulukuussa 2023 sisäänkäyntitason valmistuessa. U1- ja U2-linjojen laiturin jäljellä olevat työt jatkuivat vuoden 2024 puoliväliin asti. Peruskorjaus valmistui 20. syyskuuta 2024.

## Kuvia

Tiedosto:U-Bahnhof Sendlinger Tor - Sperrengeschoß westlich.JPG|aseman lipunmyyntihalli ennen peruskorjausta
Tiedosto:Sendlinger Tor Bahnsteig U3 und U6 Wand.JPG|U3/U6-linjojen käyttämä raide ennen peruskorjausta
Tiedosto:Munich subway Sendlinger Tor.jpg|U1/U2-linjojen laituri ennen peruskorjausta
Tiedosto:Munich U-Bahn station Sendlinger Tor SU - Querverbindung der Bahnsteige.JPG|Portaat ylemmälle tasolle ennen peruskorjausta
Tiedosto:Abfahrende U7 am Sendlinger Tor 2023-12-15.jpg|U1/U2-linjojen laituri

## Katso myös
*Luettelo Münchenin metron asemista

## Lähteet

## Aiheesta muualla
Gayageum

**Gayageum** tai **kayagum** (hangeul: 가야금, hanja: 伽倻琴) on perinteinen korealainen sitramainen kielisoitin, jossa on 12 kieltä, vaikka osassa viimeaikaisemmista muunnoksista on 21 tai muu määrä kieliä. Gayageum on mahdollisesti tunnetuin perinteinen korealainen soitin. Se on sukua muille aasialaisille soittimille, kuten kiinalaiselle guzhengille, japanilaiselle kotolle, mongolialaiselle yatgalle ja vietnamilaiselle đàn tranhille.
Sudenkorento (elokuva)

**Sudenkorento** (*Dragonfly*) on vuonna 2002 ensi-iltansa saanut Tom Shadyacin ohjaama yhdysvaltalainen jännityselokuva.

## Juoni

Tohtori Joe Darrowin (Kevin Costner), on Chicagossa sairaalan ensiapulääkärinä. Hänen vaimonsa Emily Darrow (Kathryn Erbe) kuolee olessaan Venezuelassa avustustyössä, kun bussi jossa hän on joutuu onnettomuuteen joutuessaan liirtoon liukkaan mudan vuoksi. Darrow ei pysty käsittelemään vaimonsa kuolemaa ja tuntee syyllisyytta siitä ettei hän ollut mukana Venezuelassa. Hän alkaa tekemään pitkiä päiviä haudatakseen surunsa, mutta se johtaa vain pahempaan tilanteeseen. Hänen vaimonsa selässä oli sudenkorennon muotoinen syntymämerkki ja hänellä oli tapana keräillä pikkutavaroita joissa oli sudenkorento. Darrow alkaa uskoa vaimonsa viestivän hänelle kun sudenkorentoja tulee esiin eri yhteyksissä, ja hän uskoo vaimonsa yrittävän viestittää hänelle lastensairaalan syöpäsairaiden potilaiden kautta jotka piirtelevät koukeroisia ristejä.

## Rooleja

Lähde: 

## Lähteet

## Aiheesta muualla
* 
*
Solmu Nyström

**Urban Solmu Nyström** (25. toukokuuta 1871 Virrat – 17. tammikuuta 1955 Helsinki) oli suomalainen kielten oppikirjojen tekijä ja kouluneuvos.

Nyströmin vanhemmat olivat kruununvouti Johan Abraham Nyström ja Clara Charlotta Wikman. Hän pääsi ylioppilaaksi Hämeenlinnan lyseosta 1890 ja valmistui Helsingin yliopistosta filosofian kandidaatiksi ja maisteriksi 1894 sekä filosofian lisensiaatiksi ja tohtoriksi 1915.

Nyström toimi oppikoulun opettajana Helsingissä ja Viipurissa 1893–1918. Hän oli kouluhallituksen apulaisylitarkastajana 1912–1918, kouluhallituksen oppikouluosaston kouluneuvoksena 1918–1939, oppikouluosaston päällikkönä 1930–1939 ja kouluhallituksen ylijohtajan sijaisena 1936–1939. Nyström sai professorin arvonimen 1951.

Solmu Nyström oli naimisissa vuodesta 1900 Hélène Anna Gustava Biaudetin kanssa. Hänen veljiään olivat arkkitehti Usko Nyström ja valokuvaaja, kirjailija Into Konrad Inha.

## Lähteet

## Aiheesta muualla
* Kuka kukin oli, Wikisource
Luganojärvi

**Luganojärvi** () on Alppien eteläpuolella, Sveitsin ja Italian alueella sijaitseva järvi. Järven vedet laskevat Tresajoen kautta Lago Maggioreen ja edelleen Ticinojoen kautta Pojokeen. 

Luganojärvi on pitkä, kapea ja syvä järvi. Sen keskisyvyys on noin 130 metriä ja keskileveys noin yksi kilometri. Pituutta järvellä on noin 50 kilometriä. Järven vesi vaihtuu keskimäärin vain kerran yhdeksässä vuodessa, mikä edesauttoi järven saastumisessa uimakelvottomaksi 1900-luvun aikana. Järven ja jätevesien puhdistaminen teki järvestä 1990-luvulla jälleen kelvollisen.

Suurin kaupunki järven rannalla on Lugano. Järvellä on reittilaivaliikennettä.

Järven poikki johtaa Meliden pengersilta.

## Lähteet
*
*
*

### Viitteet
L’Inferno

**L’Inferno** (’Helvetti’) on Francesco Bertolinin, Adolfo Padovanin ja Giuseppe De Liguoron yhteistyössä ohjaama elokuva vuodelta 1911. Se perustuu löyhästi Dante Alighierin *[[Jumalainen näytelmä|Jumalaisen näytelmän]]* ”Helvettiin” ja osin myös Gustave Dorén *[[Raamattu|Raamatun]]*-kuvituksiin.

Elokuva on ensimmäinen italialainen pitkä elokuva. Sen teko vei kolme vuotta, ja tekemisessä oli mukana 150 ihmistä. Elokuva on jokseenkin tuntematon Italian ulkopuolella. Se on entistetty 2000-luvulla.

## Lähteet

## Aiheesta muualla
* Allmovie.
Toini Nyström

**Toini Nyström** (17. toukokuuta 1887 Hämeenkyrö – 22. tammikuuta 1967 Ikaalinen) oli suomalainen tekstiilitaiteilija. Hän suunnitteli muun muassa ryijyjä ja paramentteja. Hän toimi Suomen Käsityön Ystävien taiteilijana 1917–1964.

Toini Nyströmin vanhemmat olivat nimismies Väinö Aleksander Nyström ja Hildur Helena Helsingius. Ylioppilaaksi Nyström tuli 1907 ja kävi Taideteollisen keskuskoulun 1913. Hän oli Oulun suomalaisen yhteiskoulun piirustuksenopettaja 1916–1917 ja sitten Suomen Käsityön Ystävien tekstiilitaiteilija. Nyström oli tuotteliampia suomalaisia kirkkotekstiilien suunnittelijoita. Hän suunnitteli muun muassa messukasukoita. Naantalin kirkossa on kaksi hänen suunnitelmansa mukaan valmistettua kasukkaa. Myös Tampereen tuomiokirkossa ja Säynätsalon kirkossa on hänen kirkkotekstiilejään.

## Lähteet
Knockout – täydellinen tyrmäys

**Knockout – täydellinen tyrmäys** tai videojulkaisuna **Knock Out – kehäketut** (*Play It to the Bone*) on vuonna 1999 ensi-iltansa saanut Ron Sheltonin käsikirjoittama ja ohjaama yhdysvaltalainen elokuva. Nyrkkeilyaiheisen elokuvan pääosissa nähdään Antonio Banderas, Woody Harrelson, Lolita Davidovich, Tom Sizemore, Lucy Liu ja Robert Wagner.

## Lähteet
Ovat muistojemme lehdet kuolleet

**Ovat muistojemme lehdet kuolleet** on Pentti Saarikosken kokeellinen kollaasiromaani, joka koostuu aiempien tekstien katkelmista ja sitaateista. Siinä myös kohdataan satunnaisia ihmisiä ja televisiosta tulee ohjelmavirtaa. Myös kirjailijan huomiot ovat satunnaisia, kuten "liikenneympyrässä nuolet ajavat toisiaan takaa". Teoksesta on otettu toinen painos 2012 (Otava).

Romaanin keskeisen osan muodostivat otteet Saarikosken isän Simo Saarikosken päiväkirjoista Aunuksen retken ajoilta vuonna 1919.

Kirjallisuudentutkija Markku Eskelisen mielestä "Saarikosken romaanissa erilaisten materiaalien törmäykset ovat vaimeita ja jännitteettömiä", eikä Eskelinen löydä siitä parhaita kollaasiromaaneja hallitsevaa vaikeutta käsittää teosta yhtenäiseksi kokonaisuudeksi. Eskelinen pitää tätä teosta ja kolmea muuta Saarikosken proosateosta Suomen ensimmäisinä julkkiskirjailijakirjoina, joissa idoli kertoo faneilleen kuulumisistaan.

## Lähteet
Fur

**Fur** (*Fur: An Imaginary Portrait of Diane Arbus*) on vuonna 2006 ensi-iltansa saanut Steven Shainbergin ohjaama elokuva outojen ja marginaalisten ihmishahmojen valokuvaajana tunnetusta Diane Arbusista. 

Vain löyhästi Arbusin elämän tositapahtumiin perustuva *Fur* kuvaa, miten varakkaaseen sukuun kuuluva perheenäiti Diane Arbus (Nicole Kidman) tutustuu yläkertaan muuttaneeseen, liiallisesta karvankasvusta kärsivään mieheen (Robert Downey Jr.) ja saa näin kimmokkeen ryhtyä valokuvaamaan erikoisia ihmisiä.

## Näyttelijät

Lähde: 

## Lähteet

## Aiheesta muualla
*
Zipfelbund

**Zipfelbund** () on Saksan liittotasavallan maantieteellisissä ääripisteissä sijaitsevien neljän paikkakunnan muodostama liitto. Siihen kuuluvat List Syltin saarella pohjoisessa, Görlitz idässä, Oberstdorf etelässä ja Selfkant lännessä.

## Historia ja Saksan yhtenäisyyspäivä
Zipfelbund perustettiin Saksan yhtenäisyydenpäivänä vuonna 1999 ns. Zipfelin sopimuksella, jonka nojalla neljä kuntaa lupasivat pitää yhteyttä jatkossakin. Myös kaikkien neljän kunnan pormestarit tapasivat tuolloin symboolisena eleenä Saksan yhtenäisyydelle.

Nelikko juhlii Saksan yhtenäisyyspäivää (3. lokakuuta) kokoamalla kaikkia Saksan osavaltioita edustavan Osavaltioiden katu -näyttelyn. 

## Muuta toimintaa
Liittoon kuuluvilla kunnilla on muun muassa yhteinen sanomalehti, *[[Zipfel-Journal]]* ja vuonna 2000 käyttöönotettu Zipfelpass (), jonka haltijalle annetaan lahjana niin sanottu Zipfel-paketti, kun hän on  kerännyt tietyn määrän leimamerkkejä vierailuillaan Zipfelbundiin kuuluville paikkakunnille määrätyssä ajassa. Kortin haltijat ovat vierailleet liittoon kuuluvissa kunnissa muun muassa ratsain, polkupyörällä ja vaeltaen. Vuodesta 2008 alkaen on jaettu palkinto ”Preis der Deutschen Zipfel”.

## Lähteet

## Aiheesta muualla
* Zipfelbund-kuntien yhteinen nettisivu
Nytt juridiskt arkiv

**Nytt juridiskt arkiv** on vuonna 1874 perustettu ruotsalainen aikakausijulkaisu. Sen perusti G. B. A. Holm. Julkaisu sisältää selostukset Ruotsin korkeimman oikeuden päätöksistä ja tuomioista ja myös artikkeleita oikeudellisisista kysymyksistä. Siinä selostetaan myös uusia lakeja.

## Lähteet
Dark Blue (elokuva)

**Dark Blue** (*Dark Blue*) on vuonna 2002 ensi-iltansa saanut saksalais-brittiläis-yhdysvaltalainen Ron Sheltonin ohjaama rikoselokuva.

## Juoni
*Dark Bluen* tarina sijoittuu huhtikuuhun 1992, hieman ennen kuin neljä valkoista poliisia saavat vapauttavan tuomion mustan Rodney Kingin pahoinpitelystä, mistä sitten seurasivat Los Angelesin mellakat 1992. Roturistiriidoin ladattuna ajankohtana LAPD:n erikoisryhmä saa selvittääkseen neloismurhan. Kovaotteinen veteraanirikosetsivä Eldon Perry (Kurt Russell) saa suojatikseen nuoren Bobby Keough’n (Scott Speedman) ja antaa tälle ensituntuman poliisin korruptoituneeseen maailmaan. Perry saa vastaansa apulaispoliisipäällikkö Hollandin (Ving Rhames), joka haluaa tehdä lopun Perryn omavaltaisille toimintatavoille.

## Rooleissa

## Lähteet
Aarne Nyyssönen

**Aarne Olavi Nyyssönen** (9. elokuuta 1921 Karttula – 10. elokuuta 2006 Sonkajärvi) oli Metsäntutkimuslaitoksen professori 1957–1959, Helsingin yliopiston metsänarvioimistieteen professori vuodesta 1959 ja jälleen Metsäntutkimuslaitoksessa 1984–1988 ylijohtaja. Hän väitteli tohtoriksi 1954. 

Nyyssösen vanhemmat olivat maanviljelijä Herman Nyyssönen ja Ada Vilpponen. Hän tuli ylioppilaaksi Kuopion lyseosta 1944 ja valmistui Helsingin yliopistosta metsänhoitajaksi 1948, maatalous- ja metsätieteiden kandidaatiksi 1950 ja lisensiaatiksi ja tohtoriksi 1954, väitöskirjan aiheena *Hakkauksilla käsiteltyjen männiköiden rakenteesta ja kehityksestä*. Nyyssönen toimi Metsätieteellisen tutkimuslaitoksen tutkimusapulaisena 1948, Suomen Akatemian assistenttina ja akateemikko Yrjö Ilvessalon apulaisena 1948–1956, Helsingin yliopiston metsänarvioimistieteen dosenttina 1955–1959, Metsäntutkimuslaitoksen metsänarvioimisosaston professorina 1957–1959, Helsingin yliopiston metsänarvioimistieteen vt. professorina 1956–1959 ja professorina 1959–1984. Maatalous-metsätieteellisen tiedekunnan varadekaani hän oli 1963–1969 ja dekaani 1969–1972 sekä Savolaisen osakunnan inspehtori 1964–1965 ja 1969–1975. Metsäntutkimuslaitoksen ylijohtaja ja professori hänestä tuli 1984. 

Nyyssösellä oli lukuisia kotimaisia ja kansainvälisiä tehtäviä alansa järjestöissä ja toimikunnissa. Suomalaisen tiedeakatemian jäsen hän oli vuodesta 1973 ja pääsihteeri 1984–1994. 

Nyyssönen sai lukuisia tunnustuksia. Suomen metsäyhdistyksen kunniajäseneksi hänet valittiin 1992, Metsämiesten Säätiön tunnustuspalkinnon hän sai 1983 ja IUFRO:n Distinguished Service Award -huomionosoituksen 1992. Nyyssönen nimitettiin Upsalan yliopiston kunniatohtoriksi 1979 ja Joensuun yliopiston kunniatohtoriksi 1989. Hän sai muun muassa hopeisen Cajander-mitalin, Metsähallituksen kultaisen ansiomitalin, Tapion kultaisen ansiomitalin ja Cotta-mitalin (Tharand). 

Nyyssönen oli naimisissa vuodesta 1952 Aino Katri Huttusen (s. 1927) kanssa.

## Lähteet

## Kirjallisuutta
**Telluksen Taksaattori : ylijohtaja, professori Aarne Nyyssönen*, toim. Reija Haapanen, Teppo Hujala ja Simo Poso ;  Taksaattoriklubi/ Helsingin yliopisto. 2. uud.&nbsp;p. 2008. (sisältää Aarne Nyyssösen muistelmia). Helsingin yliopiston metsävarojen käytön laitoksen julkaisuja, 1236-1313; 42. (PDF-verkkojulkaisu).
Lauri Näre

**Lauri Alexander Näre** (ent. *Nyman*; 31. heinäkuuta 1877 Pertteli – 23. toukokuuta 1959 Helsinki) oli suomalainen sotilaskapellimestari, musiikkieverstiluutnantti (1942). Hän oli Viipurin Lauluveikkojen johtaja 1922–1927 ja Puolustusvoimien ylikapellimestari 1927–1944.

Näre aloitti sotilassoittajan uransa autonomian ajan asevelvollisessa sotaväessä, jossa hän palveli aliupseerina. Vuodesta 1899 hän opiskeli Helsingin musiikkiopistossa. Suomen sotaväen ja sen soittokuntien lakkauttamisen jälkeen hän oli Aleksei Apostolin perustaman Helsingin torvisoittokunnan apulaisjohtajana 1902–1918. Suomen itsenäistyttyä Näre toimi vuosina 1918–1927 Karjalan Kaartin Rykmentin soittokunnan kapellimestarina, kunnes siirtyi vuonna 1927 Apostolin tilalle puolustusvoimien ylikapellimestariksi. Hän jäi eläkkeelle vuonna 1944.

## Lähteet
Reino Näsänen

**Reino Olavi Näsänen** (10. kesäkuuta 1908 Turku – 6. maaliskuuta 1994 Helsinki) oli suomalainen kemisti. Hän oli Helsingin yliopiston kemian apulaisprofessori 1944–1951,Teknillisen korkeakoulun fysikaalisen ja sähkökemian professori 1951–1955 ja Helsingin yliopiston epäorgaanisen ja analyyttisen kemian professori 1955–1973.  Hän tutki grafiitin palamista, elektrolyyttitasapainoja sekä muun muassa kompleksiyhdisteitä. Näsänen vaikutti voimakkaasti suomalaisen epäorgaanisen kemian opetukseen ja tutkimukseen.

Näsänen suoritti ylioppilastutkinnon 1928 Turun suomalaisessa lyseossa, filosofian kandidaatin ja maisterin tutkinnot Turun yliopistossa 1933 sekä Helsingin yliopistossa filosofian lisensiaatin tutkinnon 1939 ja filosofian tohtorin tutkinnon 1941. Vuosina 1937–1939 hän toimi tutkimusassistenttina Teknillisessä korkeakoulussa. Helsingin yliopiston kemian laitoksessa hän toimi assistenttina 1940–1944 sekä fysikaalisen kemian dosenttina 1942–1944 ja epäorgaanisen kemian dosenttina 1951–1955. Hän suoritti opintomatkoja Ruotsiin, Tanskaan, Ranskaan ja Hollantiin.

Reino Näsäsen erikoisala oli metallikompleksien liuoskemia ja rakennekemia. Hän julkaisi kotimaassa ja ulkomailla lähes kaksisataa tieteellistä tutkimusta fysikaalisen kemian ja epäorgaanisen kemian alalta. Hänen saksankielinen väitöskirjansa ilmestyi Suomalaisen tiedeakatemian julkaisusarjassa vuonna 1939.

Näsänen valittiin Suomalaisen tiedeakatemian jäseneksi vuonna 1949 ja hallituksen jäseneksi vuonna 1970. Hän oli usean alansa tieteellisen lehden toimituskunnan ja tieteellisen seuran jäsen. Vuodesta 1945 hän oli American Chemical Societyn jäsen. Vuonna 1969 Reino Näsänen kutsuttiin Suomalaisten kemistien seuran kunniajäseneksi.

Reino Näsäsen vanhemmat olivat räätälimestari Oskar Näsänen ja Johanna Ahlgren. Vuonna 1939 hän avioitui Ilona Leinon kanssa. Heidän perheeseensä syntyi kuusi lasta, joukossa taidemaalari Perttu Näsänen, elokuvaohjaaja Jyrki Näsänen ja kuvanveistäjä Johanna Rytkölä.

## Lähteet

## Aiheesta muualla
* Reino Näsäsen julkaisuja ResearchGate-tietokannassa.
In America

**In America** (*In America*) on vuonna 2002 ensi-iltansa saanut irlantilaisen Jim Sheridanin ohjaama draamaelokuva. Sheridanin ja hänen kahden tyttärensä yhdessä käsikirjoittama tarina on osittain omaelämäkerrallinen ja kertoo irlantilaisperheen vaiheista New Yorkiin muuttavina siirtolaisina 1980-luvun alussa.

## Lähteet
Georg Ots – rakkaani

**Georg Ots - rakkaani** (*Georg*) on vuonna 2007 valmistunut Peeter Simmin ohjaama elokuva virolaisesta ooppera- ja iskelmälaulajasta Georg Otsista (1920–1975).

Elokuva sai ensi-iltansa 5. lokakuuta 2007 Virossa. Se on ensimmäinen virolais-venäläis-suomalainen yhteistuotantoelokuva. Elokuvan päärooleissa nähdään Marko Matvere, Anastassia Makejeva, Renars Kaupers, Tõnu Kark, Elle Kull, Mirtel Pohla ja Arvo Kukumägi.

Elokuvan tarina keskittyy Otsin toiseen avioliittoon Asta Otsin kanssa. Nimiosan näyttelijä Marko Matvere esitti laulajaa myös pari vuotta aiemmin toteutetussa Ots-musikaalissa Tallinnassa.

## Näyttelijät

Lähde: 

## Lähteet
Shaft (vuoden 2000 elokuva)

**Shaft** on vuonna 2000 ensi-iltansa saanut John Singletonin ohjaama yhdysvaltalainen toimintaelokuva. Se ei ole uudelleenfilmatisointi vuoden 1971 elokuvasta *[[Shaft – kivikova dekkari]]*, vaan pikemminkin sen jatko-osa. Alkuperäisen Shaftin esittäjä Richard Roundtree näyttäytyy sivuosassa yhä samassa roolissa, nyt nuoremman sukupolven John Shaftin (Samuel L. Jackson) setänä. Myös alkuperäisen elokuvan ohjannut Gordon Parks tekee elokuvassa cameoroolin.

## Lähteet

## Aiheesta muualla
*
Haute-contre

***Haute-contre*** (monikko: hautes-contre) on korkea tenoriääniala, joka oli yleinen ranskalaisessa barokki- ja klassismin ajan oopperassa 1700-luvun lopulle asti.  Tyypillisesti oopperarooleissa haute-contren ääniala ulottuu pienestä d:stä tai e:stä kaksiviivaiseen d:hen. Haute-contre eroaa kontratenorista siten, että haute-contre käyttää enemmän rintarekisteriä kun taas kontratenorin äänenmuodostuksessa käytetään ohennetta ja falsettia.
Rakkauden kynnys

**Rakkauden kynnys** (*Nationale 7*) on vuonna 2000 ensi-iltansa saanut Jean-Pierre Sinapin ohjaama elokuva.

## Juoni
Lihasrappeumasta kärsivä pahantuulinen 50-vuotias René saa kuntouttajakseen nuoren Julien. Hän on naiselle töykeä, mutta nainen ei anna periksi. René ilmoittaa haluavansa rakastella vielä kerran ennen kuin sairaus tekee sen mahdottomaksi. Julie alkaa puuhata Renélle vierailua prostituoidun luona, vaikka hoitolaitos ei suhtaudu ajatukseen suopeasti.

## Rooleissa

## Lähteet

## Aiheesta muualla
* Elokuvan arvio Leffatykki-sivustolla
Dogma (elokuva)

**Dogma** on vuonna 1999 ensi-iltansa saanut Kevin Smithin ohjaama musta komedia, joka käsittelee enkeleitä, kristinuskon hahmoja ja katolista kirkkoa. Se nosti ensi-iltansa yhteydessä suuren kohun uskonnollisissa piireissä.

## Juoni
Langenneet enkelit Loki (Matt Damon) ja Bartleby (Ben Affleck) ovat joutuneet karkotetuiksi helvettiäkin kauheampaan paikkaan, Wisconsiniin. He saavat vihiä keinosta, jolla voisivat palata taivaaseen: kardinaali Glickin (koomikko George Carlin) organisoimasta kampanjasta katolisen kirkon imagon parantamiseksi. Metatron (Alan Rickman), Jumalan ääni, kertoo Bethany Sloanelle, aborttiklinikan pettyneelle työntekijälle, että tätä tarvitaan Lokin ja Bartlebyn pysäyttämisessä eikä hänen tarvitsisi tehdä tuota yksin. Mukaan tulevat profeetat Jay (Jason Mewes) ja Silent Bob (Kevin Smith) sekä ”taivaasta astuva” Rufus (Chris Rock). Samaan aikaan Azrael (Jason Lee) kätyreineen punoo omia juoniaan.

## Lähteet

## Aiheesta muualla
*
Vuoden 1934 jalkapallon maailmanmestaruuskilpailujen karsinnat

**Vuoden [[Jalkapallon maailmanmestaruuskilpailut 1934|1934 jalkapallon maailmanmestaruuskilpailut]]** olivat ensimmäiset joihin järjestettiin karsinnat osallistuvien maiden kesken. Ensimmäisiin MM-kilpailuihin vuonna 1930 maat osallistuivat FIFA:n kutsumina. Karsintoihin osallistui yhteensä 32 maata. Maat jaettiin 12 lohkoon siten että lohkoissa 1–8 pelasivat Euroopan maat, lohkoissa 9–11 Amerikan maat ja lohkossa 12 Afrikan ja Aasian maat.

## Karsinnat
### Lohko 1

----

Viron ja Liettuan välinen ottelu jätettiin merkityksettömänä pelaamatta. Ruotsi selviytyi MM-kilpailuihin.

### Lohko 2

----

Espanja selviytyi MM-kilpailuihin.

### Lohko 3

Italia selviytyi MM-kilpailuihin.

### Lohko 4

----

----

Bulgaria luovutti ottelun Itävaltaa vastaan, ja Itävallan ja Unkarin keskinäinen ottelu jätettiin merkityksettömänä pelaamatta. Unkari ja Itävalta selviytyivät MM-kilpailuihin.

### Lohko 5

Tšekkoslovakia selviytyi MM-kilpailuihin.

### Lohko 6

----

----

Sveitsi ja Romania selviytyivät MM-kilpailuihin.

### Lohko 7

----

----

Alankomaat ja Belgia selviytyivät MM-kilpailuihin.

### Lohko 8

----

Saksan ja Ranskan välinen ottelu jätettiin merkityksettömänä pelaamatta. Saksa ja Ranska selviytyivät MM-kilpailuihin.

### Lohko 9

Peru luopui ja Brasilia selviytyi otteluitta MM-kilpailuihin.

### Lohko 10

Chile luopui ja Argentiina selviytyi otteluitta MM-kilpailuihin.

### Lohko 11
**1.kierros**

----

----

Kuuba selviytyi toiselle kierrokselle.

**2.kierros**

----

----

Meksiko selviytyi kolmannelle kierrokselle.

**3.kierros**

Yhdysvallat selviytyi MM-kilpailuihin.

### Lohko 12

Turkki luopui karsinnoista.

----

Egypti selviytyi MM-kilpailuihin.

## Lähteet
Tyttö tuollainen

**Tyttö tuollainen** (*Jersey Girl*) on vuonna 2004 ensi-iltansa saanut Kevin Smithin käsikirjoittama ja ohjaama elokuva.

## Juoni
Vaimonsa kuoltua esikoistytön synnytyksessä menestyvä musiikkialan suhdetoimintamies Ollie uppoutuu työhönsä ja jättää vastasyntyneen Gertie-tytön isänsä hoiviin. Ollie saa yllättäen potkut työstään ja palaa New Yorkista New Jerseyn esikaupunkiin isänsä luo. Seitsemän vuotta hän ajaa lakaisukonetta ja kasvattaa tytärtään, mutta halajaa yhä takaisin New Yorkiin.

## Rooleissa

## Arvioita
*Turun Sanomien* Päivi Valotien mielestä ”suurta yleisöä miellyttämään pyrkivä, kompromisseilla kuormitettu herttaisen yhdentekevä perhefilmi uppoaa ja unohtuu sentimentaalisten ihmissuhdekomedioiden pohjattomaan hetteikköön”. *Helsingin Sanomien* Helena Ylänen kirjoitti, ettei ohjaaja Smithin tausta ”jätkäviihteen” tekijänä näytä antavan hänelle eväitä kuoleman ja äidittömyyden kaltaisten asioiden käsittelemiseen. Ylänen ihmettelee myös ohjaajan tarttumista näin kaavamaiseen tuotantoon.

## Lähteet
Suzuya (1934)

**Suzuya** () oli keisarillisen Japanin laivaston vuonna 1937 valmistunut Mogami-luokan raskas risteilijä toisessa maailmansodassa.

## Valmistus

Alus tilattiin vuoden 1931 hankinnoissa Yokosukan laivastontelakalta, missä köli laskettiin 11. joulukuuta 1933. Alus laskettiin vesille 20. marraskuuta 1934 ja otettiin palvelukseen 31. lokakuuta 1937.

Valmistuttuaan alus sijoitettiin tammikuussa 1936 reserviin odottamaan telakalle siirtoa. Se otettiin palvelukseen 31. lokakuuta 1937, vaikka muutostyöt saatiin päätökseen vasta 30. syyskuuta 1939. Telakalla aluksen pääaseiksi vaihdettiin raskaan risteilijän 20,3 senttimetrin tykit.

## Palvelus
Palvelukseen otettaessa alus sijoitettiin Kiinan rannikolle 7. risteilijälaivueeseen. Tammikuussa 1941 laivue oli Indokiinan rannikolla painostamassa Vichyn hallitusta. Laivue tuki heinäkuussa operaatioita Indokiinan alueella.

Japanin liityttyä toiseen maailmansotaan laivue osallistui Malakan, Borneon, Sumatran, Jaavan ja Andamaanien maihinnousuihin. Huhtikuussa 1942 laivue osallistui syöksyyn Intian valtamerelle, minkä jälkeen se palasi Japaniin.

Aluksen palattua telakalta se palasi laivueeseensa, joka osallistui toukokuussa 1942 Midwayn taisteluun. Alus vaurioitui 25. lokakuuta 1944 ilmahyökkäyksessä. Toistuvat hyökkäykset tekivät aluksesta liikuntakyvyttömän ja sytyttivät tulipalon aluksella. *Okinami* upotti aluksen torpedoimalla pelastettuaan aluksen eloonjääneet.

## Lähteet
*

### Viitteet
Goetheplatzin metroasema

**Goetheplatz** on Münchenin metron asema. Asema palvelee linjoja U3 ja U6 ja se avattiin 19. lokakuuta 1971. Aseman suunnitteli Paolo Nestler. Aseman sisustus on samanlainen kuin Sendlinger Torin metroaseman U3/U6-laiturilla, mutta Goetheplatzin historia on paljon vanhempi kuin Sendlinger Torin.

Alun perin asema rakennettiin vuosina 1938-1941 osana suunniteltua pohjois-etelä S-Bahn-linjaa Münchenissä, mutta suunnitelma hylättiin sodan takia. Tästä syystä aseman laituri on 135 metriä pitkä, mikä on huomattavasti pidempi kuin muilla metroasemilla (yleensä n. 120 metriä). Asema oli U3 ja U6-linjojen pääteasema 22. marraskuuta 1975 asti, jolloin linjoja jatkettiin Harrasiin.

## Lähteet
Poccistraßen metroasema

**Poccistraßen metroasema** on Münchenin metron asema, joka palvelee linjoja U3 ja U6. Asema avattiin 28. toukokuuta 1978 Implerstraßen ja Goetheplatzin asemien väliin. Suunnitteluvaiheessa aseman nimi oli "Zennettistraße". Se sijaitsee Lindwurmstraßen alla, ja on nimetty Franz Graf von Poccin mukaan. Asemalle on myöhemmin lisätty erilaisia palveluita. Vuoteen 1985 asti asemalle liikennöi paikallisjuna, mutta vähäisen liikenteen vuoksi junat eivät enää pysähdy asemalla. 6. toukokuuta 2010 asemalle vaihdettiin uudet, kestävämmät näytöt, joita on ollut jo jonkin aikaa käytössä mm. Marienplatzilla ja Sendlinger Torilla.

#### Rakenneongelmat
Vuosina 2015-2016 aseman katossa havaittiin jopa 39 millimetrin vajoamista, minkä vuoksi kattojen sisäverhous poistettiin ja tukipylväiden asennus aloitettiin, jotta katto ei vajoaisi enempää.

#### Tulevaisuus
Jos U9-linja rakennetaan, asema aiotaan korvata uudella Impler-/Poccistraßen metroasemalla yhdessä Implerstraßen metroaseman kanssa. 

## Lähteet
Nagoyan satama

**Nagoyan satama** (, LOCODE: JP NGO) on Japanin neljänneksi suurimman kaupungin, Nagoyan kaupungin satama. Tämä rahtimäärältään Japanin suurin satama sijaitsee Honshūn saarella, Chūbun seudun Aichin prefektuurissa Tyynenmeren Isenlahden rannalla. Satama avattiin kansainväliselle liikenteelle vuonna 1907.

Satama sisältää kaikkiaan 35,2 kilometriä syväykseltään vähintään 4,5 metrin laituria tai 290 laituripaikkaa. Alueella on viisi konttiterminaalia.

## Japanin suurin satama
Satama on yksi Japanin viidestä keskeisimmästä satamasta (muita ovat: Kōben satama, Jokohaman satama, Osakan satama ja Tokion satama). Satama on rahtimäärältään Japanin suurin satama ja sen kautta kulkee noin 10 prosenttia Japanin ulkomaankaupasta. Sataman kautta viedään ulkomaille runsaasti esimerkiksi japanilaisautoja, vuosittain yli 2 miljoonaa kappaletta. 

Satama kuului vuonna 2011 rahtimääränsä puolesta maailman 20 suurimman sataman joukkoon. Sataman kautta kulki vuonna 2011 Rotterdamin sataman keräämien tietojen mukaan 171,4 milj. tonnia rahtia. Sataman oman ja amerikkalaisten satamaviranomaisjärjestön AAPA:n tilaston mukaan, jotka sisältävät myös kotimaan liikenteen, rahtia kulki 186,3 milj. tonnia.

Konttisatamana Nagoya oli 2011 maailman 50 suurimman joukossa. Nagoyan kautta kulki vuonna 2011 yhteensä 2 472 kTEU konttimäärä. Japanilaissatamista suurempia konttisatamia olivat tuolloin Tokion, Jokohaman ja Kōben satamat.

## Satama-alueen nähtävyyksiä

Vuosittain Meripäivänä, joka on heinäkuun 3. maanantaina vietettävä yleinen juhla- ja vapaapäivä Japanissa, satama-alueen pohjoislaidalla Nagoyakōn metroaseman tuntumassa järjestetään suuret juhlat. Lähistöllä sijaitsee kaupungin turistinähtävyyksiin kuuluva suosittu Nagoyan sataman akvaario (koordinaatit ). 

## Lähteet

## Aiheesta muualla

*Port of Nagoya  (port-of-nagoya.jp)
*Satama-alueen kartta   (port-of-nagoya.jp)
*Valokuvia satama-alueelta   (port-of-nagoya.jp)
*VTS guide - Nagoya Port and adjacent waters (pdf)   (kaiho.mlit.go.jp)
*Revised Rules for Maritime Traffic Safety in Nagoya Port (7/2011, pdf, 2,7 MB)   (kaiho.mlit.go.jp)
Gwendoline Christie

**Gwendoline Tracey Philippa Christie** (s. 28. lokakuuta 1978 Worthing, West Sussex, Britannia) on brittiläinen näyttelijä, jonka rooleihin kuuluu Brienne televisiosarjassa *[[Game of Thrones]]* (2012-2019). 

Christie syntyi Worthingin kaupungissa West Sussexissa mutta varttui pienessä kylässä South Downsin laidalla Sussexissa,  Etelä-Englannissa. Lapsena hän harrasti tanssia ja rytmistä voimistelua, mutta 11-vuotiaana sattuneen selkävamman vuoksi hän joutui luopumaan urahaaveista sillä saralla ja tavoitteeksi tuli näyttelijän ammatti. Hän valmistui Drama Centre Londonista vuonna 2005. Opiskeluaikanaan Christie esiintyi valokuvaaja Polly Borlandin kuvasarjassa *Bunny*.

Teatterissa Christie on esiintynyt muun muassa kuningattarena Shakespearen *[[Cymbeline]]ssä* ja Luciferina Marlowen *Doctor Faustuksessa*. Christiellä oli pieni rooli Terry Gilliamin vuoden 2009 elokuvassa *[[The Imaginarium of Doctor Parnassus]]*.

Heinäkuussa 2011 Christie valittiin Briennen rooliin HBO:n fantasiasarjan *[[Game of Thrones]]* toiselle tuotantokaudelle. Sarjan fanisivustoilla häntä oli ehdotettu rooliin jo ennen koe-esiintymisiä ja roolivalintaa. Sarjan perustana olevan *[[Tulen ja jään laulu]]* -kirjasarjan kirjoittajan George R. R. Martinin mukaan Christie sai roolin jokseenkin ilman kilpailua: ”Ensimmäisten koe-esiintymisten päivänä näimme tusinan näyttelijöitä, jotka lukivat Briennen repliikkejä, ja yhden näyttelijän, joka *oli* Brienne.” Christie varautui koe-esiintymiseen muun muassa harjoitellen kuntosalilla, joogaten ja kiinnittäen huomiota ruokavalioonsa vastatakseen paremmin Briennen hahmoa, joka on taitava soturi ja ulkonäöltään maskuliininen. Roolisuorituksestaan Briennenä Christie oli vuonna 2019 Primetime Emmy -palkintoehdokkaana kategoriassa paras naissivuosa draamasarjassa.

Christie valittiin 2014 komentaja Lymen rooliin elokuvaan *[[Nälkäpeli – Matkijanärhi, osa 2]]*. Christie näytteli myös kapteeni Phasmaa *[[Tähtien sota|Tähtien sodan]]* jatko-osatrilogian elokuvissa *[[Star Wars: The Force Awakens]]* (2015) ja *[[Star Wars: The Last Jedi]]* (2017).

Christie näytteli vuonna 2022 Netflix-tuotannoissa *[[The Sandman (televisiosarja)|The Sandman]]* ja *[[Wednesday (televisiosarja)|Wednesday]]*.

Christie on 190,5 cm pitkä. 

## Filmografia

## Lähteet

## Aiheesta muualla

*
Naapuri (elokuva)

**Naapuri** () on vuonna 2005 ensi-iltansa saanut norjalaisen Pål Sletaunen ohjaama psykologinen jännityselokuva. Rankkapiirteinen tarina sisältää seksuaalisia perversioita ja mieleltään häiriintyneitä ihmisiä, ja se sijoittuu kahteen vierekkäiseen kerrostaloasuntoon.

## Juoni
Johnin (Kristoffer Joner) tyttöystävä Ingrid (Anna Bache-Wiig) on jättänyt hänet ja nuori mies tutustuu naapurissa asuviin kauniisiin sisaruksiin, Anneen ja Kimiin (Cecilie Mosli ja Julia Schacht). Tytöt tuntuvat tietävän kaikenlaista Johnin ja Ingridin suhteesta, ja pian mies huomaa olevansa keskellä monimutkaista psykologista peliä.

## Arvioita
*Turun Sanomien* Tapani Maskulan mielestä *Naapuri* saattaisi nousta puistattavaksi synkistelyksi nyrjähtäneestä alitajunnasta, jos ohjaajalla olisi enemmän taitoa vetää selvä raja reaalimaailman ja henkilöhahmojen subjektiivisten harhojen väliin. ”Parhaimmillaankin Naapuri kiertää klaustrofobista kehää seiniensä sisälle sulkeutuneen psykopaatin piilottelusta, vaivautumatta valottamaan syitä tai etsimään kimmokkeita hänen väkivaltaiseen umpioonsa.”

## Lähteet

## Aiheesta muualla
* Arvio elokuvasta Elitisti-sivustolla
* Arvio elokuvasta ''Helsingin Sanomissa''
* Arvio elokuvasta Leffatykki-sivustolla
Buna-Gonan taistelu

**Buna-Gonan taistelu** oli toisessa maailmansodassa japanilaisten ja liittoutuneiden välinen taistelu Bunan, Gonan ja Sanandan kylistä Uudessa-Guineassa.

Japanilaiset olivat aiemmin miehittäneet kylät kesäkuussa 1942 ja rakentaneet vahvat sillanpääalueet ja puolustukset alueelle. Sekä japanilaiset ja australialais-yhdysvaltalaiset joukot kärsivät trooppisista sairauksista mikä hidasti joukkojen etenemistä alueilla. Liittoutuneiden saatua panssaritukea ja lisäjoukkoja alueille eteneminen nopeutui.

Hyökkäys alkoi 16. marraskuuta 1942 ja päättyi liittoutuneiden voittoon 22. tammikuuta 1943. Gona vallattiin 8. joulukuuta 1942 ja Buna vallattiin 2. tammikuuta 1943. Sananda vallattiin 22. tammikuuta, jolloin loput aluetta puolustaneet japanilaiset olivat joko kaatuneet tai paenneet pohjoisemmaksi.

Samanaikaisesti käytiin myös Guadalcanalin taistelua.

## Lähteet
* 

### Viitteet
Bariumkarbonaatti

**Bariumkarbonaatti** (BaCO3) on barium- ja karbonaatti-ionien muodostama epäorgaaninen ioniyhdiste. Yhdistettä käytetään muun muassa lasitteiden ja muiden bariumyhdisteiden valmistuksessa. Bariumkarbonaattia esiintyy luonnossa witeriittimineraalina.

## Ominaisuudet
Bariumkarbonaatti on huoneenlämpötilassa kiteistä valkoista ainetta. Sillä on useita kidemuotoja. Huoneenlämpötilassa pysyvä on alkeiskopiltaan rombinen γ-muoto, joka muuntuu kuumennettaessa 803&nbsp;°C:ssa heksagonaaliseksi β-bariumkarbonaatiksi. β-Bariumkarbonaatti muuttuu kuutiolliseksi α-muodoksi 910&nbsp;°C:n lämpötilassa. Yli 1&nbsp;000&nbsp;°C:n lämpötilassa yhdiste alkaa hajota bariumoksidiksi ja hiilidioksidiksi. Bariumkarbonaatti ei liukene veteen, mutta liukenee laimeisiin happoliuoksiin ja ammoniumioneja sisältäviin liuoksiin.

## Valmistus ja käyttö
Teollisuudessa bariumkarbonaattia valmistetaan saostamalla liukoisten bariumsuolojen, kuten bariumsulfidin tai bariumkloridin, liuoksista natriumkarbonaatin avulla. Tämän jälkeen saostunut bariumkarbonaatti suodatetaan ja kuivataan. Näin valmistettuna on epäpuhtautena usein rikkiä. Toinen tapa valmistaa yhdistettä on bariumsulfaatin kuumennus kaliumkarbonaatin kanssa. 
:BaS + Na2CO3 → BaCO3 + Na2S
:BaSO4 + K2CO3 → BaCO3 + K2SO4

Bariumkarbonaattia käytetään erityisesti lasitteiden ja erikoislasien valmistamiseen. Sitä käytetään myös metallurgian prosesseissa fluksina, pigmenttinä, sulfaattien saostamiseen vesistä, täyteaineeksi paperiin ja kumiin, ilotulitteissa vihreän värin aikaansaamiseksi, tuholaismyrkkynä ja muiden bariumyhdisteiden kuten pietsosähköisen materiaalin bariumtitanaatin valmistamiseen.

## Lähteet

## Aiheesta muualla
*
*Bariumkarbonaatin käyttöturvallisuustiedote, Sigma Aldrich, viitattu 26.12.2014.
Universitätin metroasema (Münchenin metro)

**Universität** on Münchenin metron asema, joka sijaitsee Maxvorstadtin kaupunginosassa Münchenissä. Asema avattiin 19. lokakuuta 1971. Asema palvelee linjoja U3 ja U6. Asema sijaitsee aivan pohjois-etelä-suuntaisen Ludwigstraßen, (yksi Münchenin pääkaduista) alla. Aseman suunnitteli arkkitehti Paolo Nestler. Universitätin ja Odeonsplatzin välinen rataosuus on yksi metron vilkkaimmista.   

## Nimi
Aseman pääasiallinen tarkoitus on palvella Ludwig-Maximiliansin yliopistoa, jonka päärakennukset sijaitsevat Ludwigstraßella, Veterinärstraßella ja Schellingstraßella. 

Asemalla on kaksi uloskäyntiä, etelässä Schellingstraßelle ja pohjoisessa Ludwigstraßelle/Akademiestraßelle. Pohjoinen sisäänkäynti on rakennettu yliopiston rakennuksiin.

## Läheisiä kohteita
* Ludwig-Maximilians-Universität
* Ludwigskirche
* Englischer Garten

## Lähteet